  Майя Бывальцева Удмуртиын ХХIV Спортъя тол элькун гурт шудонъёслэсь тодметсэ юнматӥзы. Кызьы ивортӥзы улосвылысь физкультурая, спортъя но егитъёсын ужан политикая министерстволэн пресс-службаяз, со удмурт нылаш — «Пургиночка» луоз. Пусъемын, тодмет куинь тусъёслэсь луоз, соос ортчемзэ, туалазэ но вуонозэ возьмато. «Пургиночка — со Анайлэн тусыз, «Пурга воршуд» — выжылы кутон сётӥсьлэн нимыз, со семьялэсь шудзэ утисен лыдъяське. Нимзэ воршуд выжылэсь басьтӥз. Сюрс аръёс ортчизы, но татысь калыкъёслэн осконъёсазы со али ке но шӧдӥське. Со возьматэ, макем бадӟым интыез вал воршуд анайлэн», — верамын министерстволэн ивортоназ. Тодэ вайытом, элькун тол гурт шудонъёс Пичи Пургаын 2018-тӥ арын тулыспалэ ортчозы. Тегъёс: Спорт Удмуртия гуртшудонъёс ПичиПурга  